Foto’s: ŉ Grondyskas sonder elektrisiteitWeltevree se grondyskas Foto: Weltevree Floris Schoonderbeek, stigter van die Nederlandse ontwerpmaatskappy Weltevree, het ŉ yskas ontwerp wat ondergrond installeer word. “Dit voldoen aan die behoeftes van mense wat hul eie groentetuine het en selfvolhoubaar wil leef,” verduidelik Schoonderbeek op sy webwerf. Die voorafvervaardigde yskas gebruik die grond as insulasie om die kos vars te hou en geen elektrisiteit word dus benodig nie. Die yskas weeg ongeveer 300 kg en die deursnee is 2.28 m. Die yskas is gelykstaande aan 20 yskaste en kan die inhoud van ŉ 250 m2 groentetuin of 500 kg kos koud hou teen ŉ konstante temperatuur van tussen 7°C en 15°C, selfs al is dit buite tussen -10°C en 35°C. Die yskas sal van die middel van 2015 beskikbaar wees. Prys op aanvraag beskikbaar. Klik hier vir meer inligting.